tartuNLP/wikipedia-smugri-20251201 huggingface dataset:
Ronald Reagan UCLA Medical Center

Ronald Reagan UCLA Medical Center, arkisemmalta nimeltä pelkkä UCLA Medical Center tai RRMC, on yliopistollinen opetussairaala Los Angelesissa, Kalifornian osavaltiossa, Yhdysvalloissa. Sairaala sijaitsee UCLA-yliopiston kampusalueella. Vuoden 2019 "U.S. News &amp; World Report" -lehden sairaalavertailussa se sijoittui Yhdysvaltain 6. parhaimmaksi. Sairaalapaikkoja RRMC:sä on 520.
Amriswil

Amriswil on kaupunki Koillis-Sveitsissä, Thurgaun kantonissa. Kaupungissa on runsaat 13 000 asukasta.
Sijainti.
Amriswil sijaitsee Mittellandin tasankoalueella, Bodenjärven lounaispuolella, viitisentoista kilometriä Sankt Gallenista luoteeseen, saman verran Kreuzlingenistä kaakkoon ja kymmenkunta kilometriä Romanshornista länteen.
Liikenne.
Valtatie 14 () Arbonista Weinfeldeniin kulkee Amriswilin kautta.
SBB:n rautatie Winterthurista Romanshorniin kulkee Amriswilin kautta.
Amriswil kuuluu Sankt Gallenin seudun lähiliikennealueeseen (S-Bahn St. Gallen): Thurbon S7- ja S10-lähijunat Romanshornista Weinfeldeniin kulkevat kaupungin kautta. Lisäksi SBB:n IC-junat Romanshornista Zürichin kautta Berniin ja Brigiin pysähtyvät Amriswilissä.
Jukolan viesti 2013

Jukolan viesti 2013 eli Jämsä-Jukola oli 65:s Jukolan viesti -tapahtuma. Se käytiin 15.–16. kesäkuuta 2013 Jämsän Myllymäellä. Järjestävänä seurana toimi Jämsän Retki-Veikot. Tämä oli ensimmäinen kerta, kun Jukolan viesti järjestettiin Jämsässä. Miesten Jukolan viestin voitti Kalevan Rasti, jolle voitto oli viides ja toinen peräkkäin. Naisten 36:nen Venlojen viestin voitti OK Pan Aarhus, jolle voitto oli ensimmäinen. OK Pan Aarhusista tuli samalla ensimmäinen tanskalainen seura, joka pystyi voittamaan Jukola-tapahtuman. Aiemmin kaikki voittajat olivat olleet suomalaisia, ruotsalaisia tai norjalaisia.
Tulokset.
Venlojen viesti.
1. osuus: 8,2 km&lt;br&gt;
2. osuus: 6,2 km&lt;br&gt;
3. osuus: 6,2 km&lt;br&gt;
4. osuus: 8,7 km&lt;br&gt;
Joukkueita: 1 236, joista hyväksytysti maaliintulleita: 1 141
Jukolan viesti.
1. osuus: 12,2 km&lt;br&gt;
2. osuus: 13,0 km&lt;br&gt;
3. osuus: 14,4 km&lt;br&gt;
4. osuus: 7,8 km
5. osuus: 7,7 km&lt;br&gt;
6. osuus: 11,7 km&lt;br&gt;
7. osuus: 15,1 km
Joukkueita: 1 632, joista hyväksytysti maaliintulleita: 1 383
Sabine Hossenfelder

Sabine Hossenfelder (s. 1976 Frankfurt am Main, Länsi-Saksa) on saksalainen fyysikko. Hän on työskennellyt Tukholmassa Pohjoismaisessa teoreettisen fysiikan instituutissa Norditassa. Hän on tarkastellut mahdollisuuksia tutkia, miten todellisuus toimii, jos teoria sallii meidän mitata ilmiöitä, jotka ovat niin pieniä, että niitä voi verrata niin sanottuun Planckin pituuteen, 1,6 × 10-35 metriin.
Hossenfelder teki pro gradun Hawkingin säteilystä. Hän väitteli 2003 aiheella "Schwarze Löcher in Extra-Dimensionen" ja jatkoi opintoja Yhdysvalloissa ja Kanadassa ennen kuin päätyi Norditaan, jossa hän työskenteli 2009–2015. Vuodesta 2015 hän on työskennellyt Frankfurt Institute for Advanced Studiesissa.
Hossenfelder on sitä mieltä, että tutkimus on jämähtänyt paikalleen. Syynä hän pitää tutkimuksen keskittymistä kauneuteen, eikä fysiikassa ole vuosikymmeniin tapahtunut perusteiden läpimurtoa. Hän käsittelee aihetta kirjassaan "Lost in Math: How Beauty Leads Physics Astray" (Basic Books 2018). Hän sanoo, että tiedeyhteisön ryhmädynamiikka vaikuttaa yksittäisen tutkijan tutkimustavoitteisiin.
Hossenfelderillä on Youtube-kanava, jossa hän popularisoi tiedettä ja teknologiaa 
Hossenfelderin puoliso on Stefan Scherers, ja heillä on kaksoset.
Jewish Voice for Peace

Jewish Voice for Peace (JVP) (Yול יהודי לשלום "Kol Yehudi la-Shalom"), ”juutalainen ääni rauhan puolesta”, on yhdysvaltalainen Israelin–Palestiinan konfliktiin keskittynyt järjestö. 
Toimintasuunnitelmassaan se kuvaa itseään monimuotoiseksi ja demokraattiseksi aktivistien yhteisöksi, jota juutalaiset perinteet inspiroivat toimimaan yhdessä rauhan, sosiaalisen oikeudenmukaisuuden ja ihmisoikeuksien puolesta israelilaisten ja palestiinalaisten turvallisuuden ja itsemääräämisoikeuden takaamiseksi. Se pyrkii lopettamaan Israelin miehityksen Länsirannalla, Gazan alueella ja itä-Jerusalemissa.
Tanja Lorentzon

Tanja Mirjam Cecilia Lorentzon (alun perin "Koukonen"), aikaisemmin Tanja Svedjeström, s. 25. syyskuuta 1971 Botkyrka, on ruotsinsuomalainen näyttelijä ja dramaturgi.
Elämänvaiheet.
Lorentzon asui nuoruutensa suomalaisessa maahanmuuttajaperheessä Tumbassa ja Botkyrkassa. Nuoruudessaan hän suuntautui insinööriopintoihin kävi lukion teknisen linjan, mutta harrasti samalla teatteria. Hän oli mukana Spegelteaternin kesänäytöksissä Gripsholmin linnassa, esimerkiksi "Hamletissa" kesällä 1991. Ne suuntasivat hänen ammatinvalintaansa kohti teatteria. Monien tilapäistöiden kuten puukäsityön opettamisen jälkeen hän hakeutui Tukholman teatterikorkeakouluun vuosiksi 1994–1998. Jo opiskeluvuosina hän oli mukana muun muassa Orionteatterin "Kesäyön unelmassa", Dramatenin Pierre Corneillen klassikossa "L'illusion comique" (1995), Ingmar Bergmanin tuottamassa Witold Gombrowiczin "Yvonnessa" (1996) ja Thorsten Flinckin sovituksessa Bertolt Brechtin "Herra Puntilasta" (1996). Sen jälkeen hän on ollut kiinnitettynä Dramateniin, jossa huomattavimpana työnä oli päärooli Christian Tomnerin ohjaamassa näytelmässä "Hedda Gabler" (2003).
Filmi- ja televisiorooleissa hän debytoi Jonas Felixonin lyhytfilmissä "Innan dagen" (1997) ja näytteli muun muassa Lovisa Bellmanin nimiroolin SVT:n esityksessä "Lovisa och Carl Michael" (2005), pääroolin SVT-sarjassa "Bror och syster" (2007), merkittävissä rooleissa poliisisarjoissa Maria Wern, Kurt Wallander, Brottsvåg (2000) sekä eri rooleissa Millennium-trilogian TV-sovituksessa.
Vuonna 2010 Lorentzon teki Dramateniin monologin "Mormors svarta ögon", joka käsitteli hänen omaa suomalaista sukuaan. Se oli epätavallinen kuvaus Ruotsin suomalaissiirtolaisista 1900-luvulla. Hän esitti itse näytelmän kolme roolia. Näytelmä toi hänelle myös Sisuradion kunniamaininnan "Vuoden ruotsinsuomalainen" vuonna 2011.
CoreCivic

CoreCivic (aikaisemmin Corrections Corporation of America, CCA) on yhdysvaltalainen vankeinhoitoalan yritys. CCA operoi yksityisiä vankiloita, tutkintavankiloita ja pidätyskeskuksia. Yritys perustettiin Nashvillessa, Tennesseessä vuonna 1983.
Jukolan viesti 2012

Jukolan viesti 2012 eli Valio-Jukola oli 64:s Jukolan viesti -tapahtuma. Se käytiin 16.–17. kesäkuuta 2012 Vantaalla ja naapurikunnissa. Kilpailukeskus oli Hakunilan urheilupuistossa ja kilpailumaasto pääosin Sipoonkorven kansallispuistossa Vantaan, Sipoon ja Helsingin alueilla. Järjestävinä seuroina toimivat Keravan Urheilijat ja Pihkaniskat. Miesten Jukolan viestin voitti Kalevan Rasti, jolle voitto oli neljäs. Naisten 35:nnen Venlojen viestin voitti Halden SK, jolle voitto oli niin ikään neljäs.
Tulokset.
Venlojen viesti.
1. osuus: 5,7 km&lt;br&gt;
2. osuus: 5,8 km&lt;br&gt;
3. osuus: 7,2 km&lt;br&gt;
4. osuus: 8,4 km&lt;br&gt;
Joukkueita: 1 272, joista hyväksytysti maaliintulleita: 1 145
Jukolan viesti.
1. osuus: 12,7 km&lt;br&gt;
2. osuus: 12,7 km&lt;br&gt;
3. osuus: 14,1 km&lt;br&gt;
4. osuus: 7,7 km
5. osuus: 8,1 km&lt;br&gt;
6. osuus: 10,2 km&lt;br&gt;
7. osuus: 15,1 km
Joukkueita: 1 689, joista hyväksytysti maaliintulleita: 1 391
Seitsemän yhdellä iskulla

Seitsemän yhdellä iskulla (, ”urhea räätäli”) on Grimmin veljesten julkaisema kansansatu. Se on heidän järjestyksessään kahdeskymmenes satunsa.
Juoni.
Tarinan päähenkilö on kelpo pikku räätäli, joka saa eräänä päivänä omaksi yllätyksekseen lyötyä hengiltä seitsemän kärpästä samalla kertaa. Hän ihastuu omaan taituruuteensa ja kirjailee urotyön kunniaksi vyönauhaansa sanat "Seitsemän yhdellä iskulla". Räätäli lähtee kiertämään maailmaa, missä hänen urheuttaan monesti epäillään, mutta kun hän vain näyttää vyötään, hän saa hoidettavakseen paikallisia vaaroja. Voitettuaan monta vastusta kaksi jättiläistä ja villisika mukaan lukien hän saa palkkioksi prinsessan ja puoli valtakuntaa.
Susanne Höfner

Susanne Höfner (s. 1967 Wien) on teoreettisen astrofysiikan professori Uppsalan yliopistossa. Hän väitteli astrofysiikasta 1994 ja harjoitti jatko-opintoja Niels Bohr -instituutissa.. Hänen tutkimuksensa käsittelee punaisia jättiläistähtiä ja niiden atmosfäärejä. Hänen teoriansa siitä, että mikrometrien kokoiset hiukkaset aiheuttavat tuulia tietyn tyyppisistä punaisista jättiläisistä, sai huomiota erityisesti, kun se vahvistettiin havainnoilla vuonna 2012. Hänet nimitettiin vuonna 2012 dynamisen astrofysiikan professoriksi Uppsalan yliopistoon.
Birgitta Nordström

Ingrid Birgitta Nordström (s. Tukholma) on ruotsalainen tähtitieteilijä, joka työskentelee Tanskassa. Hän on työskennellyt vuodesta 1972 alkaen Niels Bohr -instituutissa Kööpenhaminan yliopistossa ja vuodesta 2011 apulaisprofessorina. Hän väitteli vuonna 1970 Tukholman yliopistossa. Hänen tutkimuksensa käsittelee etupäässä Linnunradan kemiallista koostumusta, jota mitataan arvioimalla eri alkuaineiden pitoisuus eri tähtien atmosfäärissä. Hänen johtamansa tähtien kartoitus oli korkealla vuonna 2007 eräällä usein siteeratuista artikkeleista tehdyllä rankinglistalla.Vuonna 2001 hän oli mukana tutkimusryhmässä, joka löysi Linnunradan erään silloin vanhimmista tunnetuista tähdistä. Hän on toiminut Dark Cosmology Centerissä (DARK) Kööpenhaminan yliopistossa ja on nyt apulaisprofessori emerita. Hän toiminut vuodesta 2015 Stellar Astrophysics Centerissä (SAC) Århusin yliopistossa Tanskassa.
Cupertino

Cupertino on kaupunki Santa Claran piirikunnassa, Kalifornian osavaltiossa Yhdysvalloissa. Sen väkiluku oli vuoden väestönlaskennassa 60 381. 
"Forbes"-lehden vertailuiden mukaan Cupertino on yksi Yhdysvaltain koulutetuimmista paikkakunnista. Tietotekniikkayhtiö Applen pääkonttori Apple Park sijaitsee kaupungissa.
Väestö.
Kaupungin asukkaista 66,4 prosenttia on aasialaisia, 26,2 prosenttia valkoisia ja 3,87 prosenttia latinalaisamerikkalaisia. 77,8 prosenttia asukkaista on Yhdysvaltain kansalaisia. Kaupungin väestön keski-ikä on 41,1 vuotta.
Jelena Mikulitš

Jelena Mikulitš (s. 21. helmikuuta 1977) on valkovenäläinen soutaja. Hän saavutti Atlantan olympialaisissa 1996 pronssia kahdeksikossa. Hän voitti maailmanmestaruuskilpailuissa kultaa perämiehettömässä nelosessa St. Catharinesissa 1999. Hän sijoittui Aiguebeletten MM-kilpailuissa 1997 kahdeksikossa neljänneksi ja perämiehettömässä nelosessa viidenneksi, Kölnin MM-kilpailuissa 1998 kahdeksikossa viidenneksi sekä St. Catharinesin MM-kilpailuissa 1999 kahdeksikossa seitsemänneksi.
Sergei Babkov

Sergei Anatoljevitš Babkov (, 5. kesäkuuta 1967 Bijsk, Venäjän SFNT, Neuvostoliitto – 21. elokuuta 2023) oli venäläinen koripallovalmentaja ja koripalloilija.
Ura.
Takamiehenä pelannut Babkov edusti pelaajaurallaan neuvostoliittolaisia/venäläisiä, espanjalaisia ja saksalaisia joukkueita. Hän oli kaudella 1993–1994 TBB Trierissä pelatessaan Saksan pääsarjan korikuningas 24,1 pisteen ottelukeskiarvolla. Espanjan pääsarjassa hänet valittiin usemman kerran sarjan viikon ja kuukauden pelaajaksi.
Babkov edusti myös Venäjän miesten maajoukkuetta, jonka kokoonpanossa hän saavutti MM-hopeaa Kanadassa 1994 ja Kreikassa 1998, EM-hopeaa Saksassa 1993 ja EM-pronssia Espanjassa 1997. Hän pelasi myös vuosien 1995 ja 1999 EM-kilpailuissa.
Babkov toimi pelaajauransa jälkeen valmentajana. Hän valmensi muun muassa Venäjän miesten maajoukkuetta vuoden 2005 EM-kilpailuissa.
Tamara Davydzenka

Tamara Davydzenka (, s. 8. kesäkuuta 1975) on valkovenäläinen soutaja. Hän saavutti Atlantan olympialaisissa 1996 pronssia kahdeksikossa. Hän saavutti maailmanmestaruuskilpailuissa pronssia perämiehettömässä nelosessa Tampereella 1995. Lisäksi hän sijoittui MM-kilpailuissa viidenneksi kahdeksikossa Račicessa 1993, viidenneksi kahdeksikossa ja yhdeksänneksi perämiehettömässä kaksikossa Indianapolisissa 1994, viidenneksi kahdeksikossa Tampereella 1995, kahdeksanneksi perämiehettömässä kaksikossa Aiguebelettessa 1997 sekä neljänneksi perämiehettömässä nelosessa ja viidenneksi kahdeksikossa Kölnissä 1998.
Musashimaru Kōyō

Musashimaru Kōyō (, s. 2. toukokuuta 1971 Samoa), alun perin Fiamalu Penitani, on entinen yhdysvaltalainen sumopainija. Musashimaru on järjestyksessä 67. sumopainin suurmestari eli yokozuna. Hänen aktiiviuransa kesti vuodesta 1989 vuoteen 2003. Musashimaru sai yokozunan arvon toukokuussa 1999, toisena ulkomaalaissyntyisenä sumopainijana.
Natalija Voltšek

Natalija Voltšek (s. 6. tammikuuta 1972) on valkovenäläinen soutaja. Hän saavutti Atlantan olympialaisissa 1996 pronssia kahdeksikossa. Maailmanmestaruuskilpailuissa hän sijoittui kahdeksikossa viidenneksi Račicessa 1993, Indianapolisissa 1994 ja Tampereella 1995, perämiehettömässä nelosessa seitsemänneksi Račicessa 1993 sekä pariaironelosessa kahdeksanneksi Kölnissä 1998.
Vũ Thị Trang

Vũ Thị Trang (19. toukokuuta 1992 Bắc Giang) on vietnamilainen sulkapalloilija. 
Trang aloitti kilpailu-uransa vuonna 2007, jolloin osallistui Vietnamin kansainväliseen haastajaturnauksessa nelinpeliin. Ensimmäisen Badminton World Federationin turnauksen hän voitti lokakuussa 2014, kun hän voitti samassa turnauksessa sekä kaksinpelin että nelinpelin. Kaksinpelin loppuottelussa Trang voitti thaimaalaisen Supamart Mingchuan ja nelinpelissä Nguyễn Thị Senin kanssa he voittivat loppuottelussa vietnamilaisparin Dang Kim Ngan–Thi Thanh Thuy Len. Seuraavan BWF:n turnauksen hän voitti Venäjällä heinäkuussa 2015. Vuonna 2016 Trang voitti Waikaton kansainvälisen turnauksen Uudessa-Seelannissa kaksinpelissä, Vietnamin kansainvälisen turnauksen touko-kesäkuussa kaksinpelissä, syys-lokakuussa Vietnamin kansainvälisen turnauksen nelinpelissä ja vielä Bangladeshin kansainvälisen turnauksen joulukuussa nelinpelissä. Trang osallistui vuonna 2016 myös Rion olympialaisiin, jolloin hän voitti alkulohkossaan indonesialaisen Lindaweni Fanetri, mutta hävisi japanilaiselle Nozomi Okuharalle eikä näin päässyt jatko-otteluihin.
Vuonna 2017 Trang ei saavuttanut BWF:n alaista turnausta, mutta oli Vietnamin kansainvälisessä turnauksessa toinen. Vuonna 2018 Trang ei saavuttanut loppuottelupaikkoja isommissa turnauksissa. Vuonna 2019 Trang voitti Ghanassa BWF:n turnauksen heinäkuussa. Malediivien kansainvälisessä haastajaturnauksessa Trang oli toinen. Joulukuussa Trang voitti kansainvälisen haastajaturnauksen Yhdysvalloissa.
Trang on naimisissa sulkapalloilija Nguyễn Tiến Minhin kanssa.
Olrat

Olrat on kuoleva kieli, jota puhutaan Vanuatulla Gauan saarella. Kielen puhuma-alue on kaksikielinen ja siellä puhutaan olratin lisäksi muitakin kieliä. Kieltä kirjoitetaan latinalaisin aakkosin.
Kieli kuuluu Pohjois-Vanuatun kieliin ja sen lähin sukulaiskieli on koro. Olratin status on "lähes kuollut", sillä kielellä on vain kolme puhujaa..
Valentina Skrabatun

Valentina Skrabatun (s. 23. heinäkuuta 1958) on valkovenäläinen soutaja. Hän saavutti Atlantan olympialaisissa 1996 pronssia kahdeksikossa. Maailmanmestaruuskilpailuissa hän sijoittui kahdeksikossa neljänneksi Aiguebelettessa 1997 sekä viidenneksi Tampereella 1995 ja Kölnissä 1998. Perämiehettömässä nelosessa hän sijoittui viidenneksi Aiguebeletten MM-kilpailuissa 1997.
Natalija Lavrinenko

Natalija Lavrinenko (s. 30. maaliskuuta 1977) on valkovenäläinen soutaja. Hän saavutti Atlantan olympialaisissa 1996 pronssia kahdeksikossa. Maailmanmestaruuskilpailuissa hän sijoittui pariaironelosessa viidenneksi Aiguebelettessa 1997 sekä kahdeksanneksi Kölnissä 1998 ja St. Catharinesissa 1999.
Volition (albumi)

Volition on kanadalaisen metalliyhtye Protest the Heron neljäs kokopitkä albumi. Se julkaistiin 29. lokakuuta 2013.
Aleksandra Pankina

Aleksandra Pankina (s. 2. tammikuuta 1972) on valkovenäläinen soutaja. Hän saavutti Atlantan olympialaisissa 1996 pronssia kahdeksikossa. Maailmanmestaruuskilpailuissa hän sijoittui viidenneksi kahdeksikossa Tampereella 1995 ja pariaironelosessa Aiguebelettessa 1997 sekä kahdeksanneksi pariaironelosessa Kölnissä 1998.
Wakanohana III Masaru

Wakanohana III Masaru (s. 20. tammikuuta 1971 Tokio) alun perin Hanada Masaru, on entinen sumopainija. Hän on järjestyksessä 66. sumopainin suurmestari eli yokozuna. Hänen aktiiviuransa kesti vuodesta 1988 vuoteen 2000. Wakanohana sai yokozunan arvon heinäkuussa 1998. 
Wakanohanan veli Takanohana on myös yokozuna, ja veljesten kamppailu havaijilaissyntyistä suurmestari Akebonoa vastaan kasvatti sumon suosiota 1990-luvulla.
Hiw

Hiw (tai joskus "Hiu") on Vanuatulla puhuttava uhanalainen kieli. Kielen puhuma-alue kattaa samannimisen Hiw:n saaren.. Kielellä on 280 puhujaa. 
Hiw'n lähimpiin sukulaiskieliin kuuluu lo-toga, ja kieli on osa Pohjois-Vanuatun kielten ryhmää. 
Fonologia.
Konsonantit.
Lähde:
Vokaalit.
Lähde:
Jaroslava Pavlovitš

Jaroslava Pavlovitš (s. 2. marraskuuta 1969) on valkovenäläinen soutaja. Hän saavutti Atlantan olympialaisissa 1996 pronssia kahdeksikon perämiehenä. Hän on saavuttanut Euroopan-mestaruuskilpailuissa hopeaa kahdeksikossa Brestissä 2009 ja Plovdivissa 2011. Maailmanmestaruuskilpailuissa hän on sijoittunut kahdeksikossa parhaimmillaan neljänneksi Aiguebelettessa 1997 sekä viidenneksi Račicessa 1993 ja Tampereella 1995.
Olivia Molina

Olivia Tirmarche Molina (s. 25. syyskuuta 1980 Ibiza, Baleaarit) on espanjalainen näyttelijä.
Muuta.
Molina on naimisissa näyttelijä Sergio Murin kanssa. Hänen äitinsä Ángela Molina on myös näyttelijä.
Mark Gorbatšov

Mark Vasiljevitš Gorbatšov (, 23. maaliskuuta 1902 Soutjärven kunnan Kalinansaaren kylä – 16. helmikuuta 1964 Petroskoi) oli neuvostoliittolainen poliitikko.
Mark Gorbatšov syntyi vepsäläiseen talonpoikaisperheeseen. Hän jäi varhain orvoksi ja lähti koulun jälkeen Pietariin uunintekijän oppipojaksi. Hän työskenteli Karjalassa metsätöissä, Aleksanterintehtaan uunintekijänä ja Muurmannin radan työläisenä. Vuosina 1919–1926 Gorbatšov toimi paikallisen sanomalehden kuriirina ja ekspediittorina.
Vuonna 1926 Gorbatšov siirtyi valtionpankkiin, jossa hän yleni harjoittelijasta osastopäälliköksi. Vuonna 1931 hän meni opiskelemaan Leningradin finanssiakatemiaan, josta valmistuttuaan hän palasi Neuvosto-Karjalaan valtionpankin tehtäviin.
Gorbatšov nimitettiin Karjalan autonomisen tasavallan raha-asiain kansankomissaarin sijaiseksi syyskuussa 1937. Lokakuusta 1937 lähtien hän toimi Karjalan ASNT:n toimeenpanevan keskuskomitean puheenjohtajana ja heinäkuusta 1938 tasavallan korkeimman neuvoston puhemiehistön puheenjohtajana. Gorbatšovilla oli vähän hallintokokemusta, ja hänen nimityksensä liittyy suurelta osin tasavallassa toteutettuihin puhdistuksiin.
Gorbatšov toimi Karjalais-suomalaisen neuvostotasavallan korkeimman neuvoston puhemiehistön varapuheenjohtajana vuosina 1940–1951. Hän valmistui NKP(b):n keskuskomitean puoluekorkeakoulusta vuonna 1944. Vuosina 1951–1956 Gorbatšov oli Karjalais-suomalaisen SNT:n oikeusministeri ja vuosina 1956–1961 Karjalan ASNT:n terveydenhuolto- ja sosiaaliturvaministeri. Hänet valittiin kahdesti Neuvostoliiton korkeimman neuvoston edustajaksi.
Marina Znak

Marina Znak (s. 17. toukokuuta 1961) on valkovenäläinen soutaja. Hän saavutti Atlantan olympialaisissa 1996 pronssia kahdeksikossa Valko-Venäjän edustajana. Kolmissa olympialaisissa hän sijoittui kahdeksikossa neljänneksi: Neuvostoliiton edustajana Soulissa 1988, IVY:n edustajana Barcelonassa 1992 ja Valko-Venäjän edustajana Sydneyssä 2000.
Maailmanmestaruuskilpailuissa Znak saavutti ensimmäiset menestyksensä 1980-luvulla Neuvostoliiton edustajana: hän voitti kahdeksikossa kultaa Hazewinkelissa 1985 ja Nottinghamissa 1986 sekä saavutti samassa luokassa hopeaa Wienissä 1991. Valko-Venäjän edustajana hän saavutti MM-mitaleja perämiehettömässä nelosessa: kultaa St. Catharinesissa 1999 ja Zagrebissa 2000 sekä pronssia Tampereella 1995.
Natalija Stasjuk

Natalija Stasjuk (s. 21. tammikuuta 1969) on valkovenäläinen soutaja. Hän saavutti Atlantan olympialaisissa 1996 pronssia kahdeksikossa Valko-Venäjän edustajana. Neljä vuotta aiemmin Barcelonan olympialaisissa hän sijoittui IVY:n edustajana kahdeksikossa neljänneksi. Maailmanmestaruuskilpailuissa Stasjuk saavutti kahdeksikossa hopeaa Neuvostoliiton edustajana Wienissä 1991 ja perämiehettömässä nelosessa pronssia Valko-Venäjän edustajana Tampereella 1995. Hän sijoittui MM-kilpailuissa viidenneksi kahdeksikossa vuosina 1993, 1994 ja 1995 sekä pariaironelosessa vuonna 1997. Perämiehettömässä nelosessa hän sijoittui kuudenneksi vuoden 1994 MM-kilpailuissa.
Richard Garfield

Richard Channing Garfield (s. 26. kesäkuuta 1963) on yhdysvaltalainen matemaatikko, keksijä ja pelisuunnittelija. Garfield loi keräilykorttipelin ', jota pidetään ensimmäisenä modernina keräilykorttipelinä. "Magic" esiintyi ensimmäisenä vuonna 1993 ja sen menestys synnytti monia imitaatioita. Garfield valvoi, että "Magic" kasvoi onnistuneesti, ja jatkoi sitä muiden pelisuunnitelmien kanssa. Näihin sisältyivät "Keyforge", "Netrunner", "BattleTech(CCG)", ', "Star Wars Trading Card Game", "The Great Dalmuti", "Artifact" ja lautapeli "RoboRally". Hän loi myös variaation korttipelistä Hertta nimeltään Complex Hearts. Garfield sai intohimon peleihin, kun hän pelasi roolipeliä "Dungeons &amp; Dragons", joten hän suunnitteli "Magic"-pelin pakkoja niin, että niitä voi muokata niin kuin roolipelihahmoja. Garfield ja "Magic" ovat kummatkin saaneet paikan "Adventure Gaming Hall of Fame" -nimisessä kunniagalleriassa.
Christian Engblom

Christian Engblom on turkulainen ammattitaikuri. Hän on erikoistunut lähitaikuuteen, erityisesti korttitemppuihin ja kuuluu Fat Brothers -taikuriryhmään. Engblom on toiminut ammattiesiintyjänä vuodesta 1992 lähtien, vaikka alun perin hänestä piti tulla lääkäri. Hän esiintyy ja luennoi paljon myös ulkomailla ja on muun muassa esiintynyt ja luennoinut Yhdysvalloissa, mukaan lukien legendaarisessa Magic Castlessa. 
Engblom on toiminut taikakonsulttina David Blainen "Beyond Magic" -spesiaalissa sekä Henri Kemppaisen "Magic in Lapland" -sarjassa. Hän oli mukana "Talent Suomen" viidennellä tuotantokaudella kilpailijana sekä on ainoa suomalainen taikuri, joka on jopa kahdesti onnistunut huijaamaan Penn ja Telleriä heidän "Fool Us" -ohjelmassaan. Hän myös juonsi yhdessä Ellen Jokikunnaksen kanssa 2000-luvun alussa esitettyä "Velhojen kunkku" -televisio-ohjelmaa MTV3-kanavalla.
Larisa Merk

Larisa Merk (s. 16. maaliskuuta 1971) on venäläinen soutaja. Hän saavutti Sydneyn olympialaisissa 2000 pronssia pariaironelosessa. Hän sijoittui samassa luokassa neljänneksi Ateenan olympialaisissa 2004 sekä seitsemänneksi Atlantan olympialaisissa 1996 ja Pekingin olympialaisissa 2008.
Merk saavutti maailmanmestaruuskilpailuissa viisi mitalia: pariaironelosessa hopeaa Kölnissä 1998 sekä pronssia St. Catharinesissa 1999 ja Gifussa 2005 sekä pariairokaksikossa hopeaa Sevillassa 2002 ja pronssia Milanossa 2003. Vuonna 2008 hän saavutti vielä Euroopan-mestaruuskilpailuissa pariaironelosessa hopeaa.
Joachim Yhombi-Opango

Joachim Yhombi-Opango (1939 Owando Ranskan Keski-Afrikka– 30. maaliskuuta 2020 Neuilly-sur-Seine, Ranska) oli brazzavillenkongolainen kenraali ja poliitikko, joka toimi maansa presidenttinä vuosina 1977–1979 sekä pääministerinä 1994–1996.
Elämä ja ura.
Yhombi-Opango nousi Kongon presidentiksi edeltäjänsä Marien Ngouabin kuoltua murhattuna. Ngouabin vallan aikana Kongo oli ollut Neuvostoliiton tukija. Yhombi-Opangon johdolla suhteet Ranskaan paranivat ja kolmentoista vuoden katkon jälkeen diplomaattisuhteet Yhdysvaltoihin palautettiin. Vuonna 1979 Yhombi-Opangon kuitenkin syrjäytti puolustusministerinä toiminut Denis Sassou-Nguesso. Entinen presidentti määrättiin kotiarestiin, ja hän sai liikkua vapaasti seuraavan kerran marraskuussa 1984.
Yhombi-Opango pidätettiin uudelleen heinäkuussa 1987 uuden hallinnon vastaisista toimista syytettynä. Vuonna 1990 Kongossa alkoi demokratisoimiskehitys, jonka myötä Yhombi-Opango ja muut poliittiset vangit vapautettiin. Yhombi-Opango myös voitti oikeudenkäynnin, jossa käsiteltiin valtion häneltä pakkolunastamaa omaisuutta. Monipuoluejärjestelmä mahdollisti Yhombi-Opangon paluun politiikkaan; hän perusti Rassemblement pour la démocratie et le développement -puolueen (RDD) ja oli presidenttiehdokkaana vuonna 1992. Hän hävisi, mutta ryhtyi tukemaan presidentiksi valittua Pascal Lissoubaa ja toimi itse pääministerinä vuosina 1994–1996.
Vuonna 1997 alkoi Kongon tasavallan sisällissota, joka johti Sassou-Nguesson nousemiseen takaisin valtaan. Yhombi-Opangon vanhemmat saivat väkivaltaisuuksissa surmansa, ja Yhombi-Opango itse pakeni Gabonin sekä Norsunluurannikon kautta Ranskaan. Yhombi-Opango sai joulukuussa 2001 poissaolevana kahdenkymmenen vuoden tuomion talousrikoksista; häntä oli syytetty erityisesti maan öljyvarojen myymisestä. Sassou-Nguesson säätämä armahduslaki kuitenkin mahdollisti Yhombi-Opangon palaamisen kotimaahansa 10. elokuuta 2007. Sittemmin hän jakoi aikansa Kongon ja Ranskan välillä.
Yhombi-Opango päätti asua Ranskassa terveytensä heikennyttyä. Hän kuoli Neuilly-sur-Seinen amerikkalaisessa sairaalassa 30. maaliskuuta 2020 koronaviruspandemiassa sairastumisesta aiheutuneisiin komplikaatioihin.
Najit (kieli)

Najit on Vanuatun Malekulan saaren pohjoisosissa puhuttu uhanalainen kieli. Kieli on erittäin uhanalainen ja sillä on vain viisi puhujaa.
Irina Fedotova

Irina Fedotova (s. 15. helmikuuta 1975) on venäläinen soutaja. Hän saavutti Sydneyn olympialaisissa 2000 pronssia pariaironelosessa. Hän sijoittui seitsemänneksi pariaironelosessa Atlantan olympialaisissa 1996 ja yksikössä Ateenan olympialaisissa 2004.
Fedotova voitti yksikköluokan maailmanmestaruuden Kölnissä 1998. Seuraavana vuonna St. Catharinesin MM-kilpailuissa hän sijoittui yksikössä neljänneksi. Pariairokaksikossa hän saavutti MM-hopeaa Sevillassa 2002 ja MM-pronssia Milanossa 2003 sekä pariaironelosessa MM-pronssia Gifussa 2005.
Oksana Dorodnova

Oksana Dorodnova (s. 14. huhtikuuta 1974) on venäläinen soutaja. Hän saavutti Sydneyn olympialaisissa 2000 pronssia pariaironelosessa. Hän sijoittui samassa luokassa neljänneksi Ateenan olympialaisissa 2004 sekä seitsemänneksi Atlantan olympialaisissa 1996 ja Pekingin olympialaisissa 2008.
Dorodnova saavutti maailmanmestaruuskilpailuissa pariaironelosessa hopeaa Kölnissä 1998 sekä pronssia St. Catharinesissa 1999 ja Gifussa 2005. Vuonna 2008 hän saavutti vielä Euroopan-mestaruuskilpailuissa pariaironelosessa hopeaa.
Julija Levina

Julija Levina (s. 2. tammikuuta 1973) on venäläinen soutaja. Hän saavutti Sydneyn olympialaisissa 2000 pronssia pariaironelosessa. Hän sijoittui samassa luokkassa neljänneksi Ateenan olympialaisissa 2004 ja seitsemänneksi Pekingin olympialaisissa 2008 sekä yksikössä yhdeksänneksi Lontoon olympialaisissa 2012.
Levina saavutti maailmanmestaruuskilpailuissa pariaironelosessa hopeaa Kölnissä 1998 ja pronssia St. Catharinesissa 1999 sekä yksikössä hopeaa Luzernissa 2001. Hän sijoittui MM-kilpailujen yksikköluokassa lisäksi viidenneksi vuonna 2010 sekä kuudenneksi vuosina 2002, 2003, 2005, 2006, 2009 ja 2014. Euroopan-mestaruuskilpailuissa Levina saavutti yksikössä hopeaa Plovdivissa 2011 ja pronssia Brestissä 2009.
Kerstin Kowalski

Kerstin Kowalski (myöh. El Qalqili, s. 25. tammikuuta 1976) on saksalainen soutaja. Hän voitti pariaironelosessa olympiakultaa Sydneyssä 2000 ja Ateenassa 2004. Hän voitti maailmanmestaruuden pariaironelosessa St. Catharinesissa 1999 ja Sevillassa 2002 sekä pariairokaksikossa Luzernissa 2001. Lisäksi hän saavutti MM-pronssia pariaironelosessa Milanossa 2003.
Kowalskin kaksossisko Manja Kowalski kuului myös Sydneyssä 2000 olympiakultaa voittaneeseen pariaironelosen venekuntaan.
Meike Evers

Meike Evers (s. 6. kesäkuuta 1977) on saksalainen soutaja. Hän voitti pariaironelosessa olympiakultaa Sydneyssä 2000 ja Ateenassa 2004. Atlantan olympialaisissa 1996 hän kilpaili yksikössä mutta jäi C-finaaliin. Evers voitti maailmanmestaruuden pariairokaksikossa Aiguebelettessa 1997 ja pariaironelosessa St. Catharinesissa 1999.
Manuela Lutze

Manuela Lutze (s. 20. maaliskuuta 1974) on saksalainen soutaja. Hän voitti pariaironelosessa olympiakultaa Sydneyssä 2000 ja Ateenassa 2004. Hän saavutti pariaironelosessa pronssia Pekingin olympialaisissa 2008 ja sijoittui pariairokaksikossa viidenneksi Atlantan olympialaisissa 1996.
Lutze voitti pariaironelosessa viisi maailmanmestaruutta: Aiguebelettessa 1997, Kölnissä 1998, St. Catharinesissa 1999, Luzernissa 2001 ja Sevillassa 2002. Saksan venekunnan voittoputki katkesi Milanossa 2003, jossa Lutze kumppaneineen saavutti pronssia. Vielä Münchenin MM-kilpailuissa 2007 Lutze saavutti pariaironelosessa hopeaa.
Manja Kowalski

Manja Kowalski (s. 25. tammikuuta 1976) on saksalainen soutaja. Hän voitti pariaironelosessa olympiakultaa Sydneyssä 2000. Samaan venekuntaan kuului myös hänen kaksossiskonsa Kerstin Kowalski.
Kowalski voitti maailmanmestaruuden pariaironelosessa Luzernissa 2001.
Joe Diffie

Joe Logan Diffie (28. joulukuuta 1958 Tulsa, Oklahoma – 29. maaliskuuta 2020 Nashville, Tennessee) oli yhdysvaltalainen countrylaulaja.
Diffien hitteihin kuuluivat "If the Devil Danced (In Empty Pockets)" ja "Honky Tonk Attitude". Diffie julkaisi uransa aikana kolmetoista albumia ja yli kaksikymmentä Top 10 -hittiä. Hän oli Grand Ole Opryn jäsen 25 vuoden ajan ja sai paikan Oklahoma Music Hall of Famesta. Vuonna 1993 hän oli Mary Chapin Carpenterin kanssa Grammy-ehdokkaana duetosta "Not Too Much to Ask". Vuonna 1998 hän kuului "Same Old Train" -kappaleella Grammy-palkinnon saaneisiin artisteihin, joihin kuuluivat myös muiden muassa Clint Black, Merle Haggard, Patty Loveless ja Randy Travis.
Diffie kuoli 61-vuotiaana koronaviruspandemiassa sairastumista seuranneisiin komplikaatioihin. Hän oli kaksi päivää ennen kuolemaansa julkaissut lausunnon, jossa kertoi positiivisesta koronavirustestituloksestaan sekä hoidonsaannistaan ja kehotti muita varovaisuuteen pandemian aikana.
Jekaterina Genijeva

Jekaterina Jurjevna Genijeva (; 1. huhtikuuta 1946 Moskova – 9. heinäkuuta 2015 Israel) oli venäläinen kirjastonhoitaja. Hän toimi vuosina 1995–2004 Open Society Instituten johtajana ja vuosina 1993–2015 Margarita Rudominon mukaan nimetyn Margarita Rudomino All-Russia State Library for Foreign Literaturen johtajana. Genijeva pääsi Brittiläisen imperiumin ritarikunnan jäseneksi vuonna 2007.
Genijeva oli naimisissa insinööri Juri Belenkin kanssa ja heillä oli yksi tytär, Darja.
Hoàng Thị Hoà

Hoàng Thị Hoà (6. kesäkuuta 1951) on vietnamilainen uransa lopettanut uimari. Hoà osallistui Moskovan olympialaisiin 1980, jossa hän kilpaili 200 metrin rintauinnissa. Hän ui alkuerissä ajan 2,55.96, joka riitti alkueränsä kuudenteen sijaan. Aika ei riittänyt jatkoeriin.
Aiheesta muualla.
Hoàng Thị Hoà Olympiapediassa
Charles Freeman Lee

Charles Freeman Lee (1927–1997) oli yhdysvaltalainen jazztrumpetin soittaja. Hän teki musiikkia useiden henkilöiden kanssa.
100309 Misuzukaneko

100309 Misuzukaneko (väliaikainen nimi 1995 HD) on keskikokoinen päävyöhykkeen asteroidi. 
Asteroidi kiertää Auringon ympäri (noin ) kiertoradalla, jossa se on lähimmillään ja etäisimillään astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti – .
Asteroidin löysi Akimasa Nakamura 20. huhtikuuta 1995 Kumakōgenissa. Pikkuplaneetta nimettiin Misuzu Kanekon mukaan.
Kerstin Koorti

Kerstin (Kirsti Birgit) Koorti (s. 5. helmikuuta 1950 Helsinki) on ruotsinsuomalainen asianajaja. 
Koorti on muuttanut Ruotsiin vuonna 1957 ja viettänyt nuoruutensa Sundbybergissa, Tukholman läänissä. Hän suoritti oikeustieteellisen tutkinnon vuonna 1975 Tukholman yliopistossa. Opintojensa aikana Koorti työskenteli muun muassa lääkäriassistenttina. Hän on perehtynyt rikostekniseen lääketieteeseen, epäiltyjen rikosten rikosteknisiin tutkimuksiin ja aseteknologiaan. Vuonna 1980 Koorti sai asianajajaoikeudet. Sen jälkeen hän työskenteli vuosina 1980–2015 lakimiehenä, pääasiassa rikosasioissa, omassa toimistossaan Tukholmassa ja vuodesta 2015 lähtien Zettergren &amp; Lagercrantz -lakiasiaintoimiston työntekijänä. Hän on ollut asianajajana useissa julkisuutta saaneissa rikosjutuissa.
Omien asianajotehtäviensä lisäksi Kerstin Koorti on kutsuttu usein mediaan kommentoimaan käynnissä olevia rikosjuttuja. Hän on myös kirjoittanut Aftonbladetissa kommentteja merkittävistä oikeudenkäynneistä.
Oili Sainila

Oili Sainila (s. 1948 Liminka) on suomalainen runoilija ja prosaisti. Hän on asunut Ilmajoella, Rovaniemellä, Iissä ja vuodesta 1976 Tampereella. Sainila valmistui äidinkielen ja kirjallisuuden opettajaksi suorittaen HuK-tutkinnon Turun yliopistossa 1970, FK-tutkinnon Oulun yliopistossa 1978 ja opetusharjoittelun Oulun normaalilyseossa 1974.
Tampereella Sainila opetti äidinkieltä ja kirjallisuutta Kaukajärven ja Klassillisen yläasteen kouluissa sekä vuodesta 1990 Klassillisessa lukiossa. Työn ohessa hän toimi useita vuosia Tampereen yläasteiden äidinkielen ohjaavana opettajana ja yliopiston opettajankoulutuslaitoksen kenttäharjoittelun ohjaajana. Hän jäi eläkkeelle Tampereen klassillisen lukion lehtorin virasta vuonna 2012.
1980-luvulla Sainila vastasi kouluhallituksen Kaukajärven yläasteella johtaman kokeilutoiminnan äidinkielen opetuksen raportoinnista. Tämän lisäksi hän kokosi ja laati koko maan äidinkielen kokeiluaineiston pohjalta kouluhallituksen "Eriyttämiskokeilu peruskoulun yläasteella" -julkaisun äidinkielen osuuden vuonna 1985.
Oili Sainilan kirjoitusharrastuksen käännekohtana oli kunniamaininta Pirkanmaan kirjoituskilpailun lyriikkasarjassa vuonna 2014. Tämän jälkeen hän osallistui mm. Tampereen seudun työväenopiston Viita-akatemian kolmivuotiseen kirjoittajakouluun. Esikoisrunoelma "Limmi" ilmestyi Sanasadon julkaisemana 2018, niin kuin myös vuonna 2019 valmistunut runokokoelma "Maisema on kirjoittanut minut". 
Ensimmäisen proosateoksen, fiktiivisen sukuromaanin "Matala maa, korkealla taivas" (Seutu Kustannus 2020) perustana on sukututkimustieto, jota Sainila keräsi ja kirjoitti omasta sukuhaarastaan yhdessä sukututkijoiden LT Aira Hotin ja erityisnuoriso-ohjaaja Mikko Roivaisen kanssa toimittamaansa kirjaan Siikasavon Roivaiset – Siikajokilaakson ja Oulun seudun Roivaisten sukuhaara. Sukukirjan kustansi ja julkaisi Roivainen-Roivas-Roivanen -sukuseura ry. vuonna 2016.
"Down Memory Lane: Collected Poems" -teokseensa (Seutu Kustannus 2021) Oili Sainila kokosi kahden alkuperäisrunon lisäksi tekstejä aiemmin julkaistuista runokirjoistaan. Runot tulkitsi englanniksi kääntäjä, FL Sirkka-Liisa Leinonen.
Edmond Budry

Edmond Louis Budry (30. elokuuta 1854 Vevey, Vaud, Sveitsi – 12. marraskuuta 1932 Vevey) oli sveitsiläinen reformoitu pastori ja virsirunoilija.
Budry opiskeli teologiaa Lausannessa vapaan reformoidun kirkon ”Église Évangélique Libre du Canton de Vaud” -tiedekunnassa ja toimi pastorina parissa seurakunnassa ennen kuin hänestä tuli Veveyn vapaaseurakunnan pastori. Hän toimi Veveyssä 35 vuotta eläkkeelle jäämiseen saakka. Budry on kirjoittanut virsiä sekä kääntänyt latinalaisia, saksalaisia ja englantilaisia virsiä ranskaksi. Hänen tunnetuin virtensä on """À toi la gloire, O Ressuscité!". Se on vuodelta 1884 ja julkaistu "Chants Evangéliques" -kirjassa 1885. Hän lienee saanut innostusta virren kirjoittamiseen kuultuaan adventtivirren ”Tochter Zion, freue dich”, jonka sävel on Georg Friedrich Händelin oratoriossa "Judas Maccabeus". Budryn teksti on kirjoitettu tähän sävelmään.
Budryn laulu julkaistiin 1924 Ylioppilaiden kristillisen maailmanliiton (World Student Christian Federation) laulukirjassa "Cantate Domino" ja siinä oli myös englannin- ja saksankieliset vapaat käännökset. Sitä kautta laulu levisi moniin muihin maihin. Muuten hänen kirjoittamiaan virsiä ei juurikaan tunneta. 
"À toi la gloire, O Ressuscité!" on suomeksi Ruotsin kirkon virsikirjassa, virsi 17 "Kiittäkää luodut, Herraa Jeesusta". Virren suomennos on ilmestynyt vuonna 1983 ja hän on muokannut käännöstään vuonna 2000. Tekstin on Ruotsin kirkon vuoden 1986 virsikirjaan kääntänyt ruotsiksi ja muokannut Bo Setterlind 1979. Hän kirjoitti tekstin syyskuussa 1979 Uppsalassa pidettyä ranskalais-ruotsalaista symposiota varten. 
Laulua on kutsuttu ranskankielisen evankelisen kristillisyyden marseljeesiksi, ja sitä käyttävät myös ranskankieliset katoliset.
"Seurakunta laulaa" -kirjassa on suomeksi toinen Budryn teksti, laulu 121 "Nyt laulan rakkaudesta" ("Je veux chanter l’amour puissant"), jonka suomennos on Joel Niinisen vuodelta 1998, sävelmänä G. C. Steppierin melodia.
Neriittinen vyöhyke

Neriittinen vyöhyke on meren vyöhyke vuorovesivyöhykkeen alapuolella yleensä melko lähellä maaperää. Tavallisesti se ulottuu 200 metrin syvyyteen vedenpinnasta. Siellä on yleensä melko valoisaa lukuun ottamatta vyöhykkeen syvimpiä osia. Valon ansiosta mikrolevät ja muut vesikasvit kykenevät yhteyttämään siellä. Neriittiselle vyöhykkeelle on ominaista suhteellisen runsas ravinnepitoisuus ja biologinen aktiivisuus. Sen pohjasedimentin muodostavat yleensä karkeat, maaperästa peräisin olevat hiukkaset. Joillakin eteläisillä alueilla se kuitenkin muodostuu kalsiumkarbonaateista, jotka ovat peräisin organismeista kuten levistä, bakteereista ja koralleista.
Ylöjärven monitoimihalli

Ylöjärven monitoimihalli eli Ylöjärven Ilves Areena on vuoden 2019 marraskuussa avattu Ylöjärven areena oy:n omistama urheiluhalli. Hallin käyttövuorojen vuokraamisesta vastaa Ylöjärven Ilveksen omistama osakeyhtiö Ylöjärven urheiluhallit oy. Hallissa on sekä tekonurmi- että sisäpelialusta.
Omistus ja käyttöoikeudet.
Ylöjärven urheiluhallit oy on Ylöjärven Ilveksen perustama ja omistama osakeyhtiö, joka vastaa hallin käyttövuorojen vuokrauksesta. Hallin on rakentanut Ylöjärven kaupungin vuokraamalle tontille Ylöjärven areena oy, joka myös omistaa hallin.
Ylöjärven urheiluhallit oy neuvottelee ja tekee sopimukset kaikkien hallin käyttäjien kanssa. Halli tarjoaa ympärivuotiset huippuolosuhteet useille suositulle palloilulajille ja on muunneltavissa monenlaisiin tapahtumiin sopivaksi.
Lähteet.
https://www.ylojarvenilves.fi/seura/4865/yilves-areena
Henna Tyynismaa

Henna Riikka Susanna Tyynismaa (s. 1976) on suomalainen perinnöllisyystieteen professori. Hän toimii myös ryhmänvetäjänä Helsingin yliopiston kantasolujen ja metabolian tutkimusohjelmassa. Hänen erityisalaansa ovat mitokondriotaudit.
Katherine Grainger

Katherine Grainger (s. 12. marraskuuta 1975 Glasgow, Skotlanti) on brittiläinen soutaja. Hän voitti pariairokaksikossa Anna Watkinsin kanssa olympiakultaa Lontoossa 2012. Hän on saavuttanut myös neljä olympiahopeaa: Sydneyssä 2000 pariaironelosessa, Ateenassa 2004 perämiehettömässä kaksikossa, Pekingissä 2008 pariaironelosessa ja Rio de Janeirossa 2016 pariairokaksikossa.
Grainger voitti kuusi maailmanmestaruutta: perämiehettömässä kaksikossa Milanossa 2003, pariaironelosessa Gifussa 2005, Etonissa 2006 ja Münchenissä 2007 sekä pariairokaksikossa Karapirossa 2010 ja Bledissä 2011. Yksikössä hän saavutti MM-hopeaa Poznańissa 2009. Ensimmäisen MM-mitalinsa hän saavutti Aiguebelettessa 1997 sijoittuessaan kahdeksikossa pronssille. Euroopan-mestaruuskilpailuissa hän saavutti pronssia pariairokaksikossa Poznańissa 2015.
Virginiamysiini

Virginiamysiini on seos makrolidi- ja peptidijohdannaisiin kuuluvia orgaanisia yhdisteitä. Sitä käytetään lähinnä eläinlääketieteessä antibioottina.
Ominaisuudet ja käyttö.
Virginiamysiiniä tuottavat aktinobakteereihin kuuluva laji "Streptomyces virginiae" ja sen lähisukulaiset. Se eristettiin ensimmäisen kerran vuonna 1955. Virginiamysiini koostuu peptidimakrolidista virginiamysiini S1:stä ja monityydyttymättömästä makrolidista virginiamysiini M1:stä (pristinamysiini IIA), joka on myös pristinamysiinin komponentti. Huoneenlämpötilassa seos on valkoista jauhetta, joka liukenee niukasti veteen ja paremmin emäksiin ja useisiin orgaanisiin liuottimiin kuten etanoliin, asetoniin ja kloroformiin. Virginiamysiini on optisesti aktiivista ja sen kiertokyky etanoliliuoksessa on -124. 
Virginiamysiinin antibioottiset ominaisuudet perustuvat siihen, että se sitoutuu bakteerien ribosomiin. Seoksen kaikki komponentit estävät proteiinisynteesiä. Lääkeaine tehoaa pääasiallisesti grampositiivisiin bakteereihin ja muutamiin gramnegatiivisin bakteereihin. Virginiamysiini on nykyään lähinnä eläinten antibiootti, mutta sitä voidaan käyttää myös ihmisillä ulkoisesti.
Roland Forsberg

Per "Roland" Forsberg (s. 18. syyskuuta 1939 Tukholma, Ruotsi) on ruotsalainen kirkkomuusikko ja säveltäjä.
Elämänvaiheet ja työ.
Forsberg on opiskellut Tukholman kuninkaallisessa musiikkikorkeakoulussa suorittanut urkurin tutkinnon 1964 ja urkudiplomin 1968. Hän toimi asiantuntijajäsenenä Ruotsin kirkon vuoden 1969 virsikomiteassa. Hän on toiminut kirkkomuusikkona Ruotsin lähetysliiton, myöhemmin Ruotsin lähetyskirkon (Svenska Missionskyrkan) palveluksessa Lidingön Lähetyskirkossa, Tukholman Norrmalmskyrkan -kirkossa ja Tukholman Immanuelskyrkan -kirkossa 1989-2007. Sen jälkeen hän on toiminut vapaana urkurina, säveltäjänä, kuoronjohtajana ja luennoitsijana. Hän toimi asiantuntijajäsenenä Ruotsin kirkon vuoden 1969 virsikomiteassa.
Forsbergin teosluettelo käsittää yli 200 opusta, muun muassa noin 60 urkuteosta, neljä oratoriota, kuorosinfonia, kolme pianosaonaattia, kaksi viulusonaattia, romansseja, kantaatteja, motetteja ja virsiä. Hänen virsisävelmiä on Ruotsin kirkon virsikirjan ohella useiden muiden kirkkojen virsi- ja laulukirjoissa. Ruotsin kirkon vuoden 1986 virsikirjassa on 16 hänen säveltämäänsä virttä, mm. Anders Frostensonin, Olov Hartmanin, Bo Setterlidin ja Arne H. Lindgrenin kirjoittamia virsiä. Forsbergillä on Egil Hovlandin ohella eniten melodioita Ruotsin virsikirjassa.
Forsbergin teoksia (valikoima).
Orkesteriteoksia
Kamarimusiikkiteoksia
Urkuteoksia
Säestyksellisiä kuoroteoksia
Sekakuoroteolsia a cappella
Romansseja laulusarjoja solistille ja intstrumentille:
Virsiä Ruotsin kirkon virsikirjassa.
Virret
Kertosäkeiset psalmivirret
Phạm Thị Hài

Phạm Thị Hài (25. kesäkuuta 1989) on vietnamilainen kilpasoutaja. Hài on kilpaillut kertaalleen olympialaisissa, kun hän osallistui parinsa Phạm Thị Thảon kanssa Lontoon olympialaisissa 2012 kevyeen pariairokaksikkoon. He hävisivät alkueränsä ja olivat viidensiä keräilyerässään. C-finaalissa he olivat neljänsiä ja lopputilastoissa he sijoittuivat sijalle 16. Hài on kilpaillut myös MM-kilpailuissa pääsemättä koskaan A-finaaliin. Hàilla on myös hopeaa kevyestä pariaironelikosta Aasian kisoista vuosilta 2010 ja 2014 sekä pronssia nelikosta vuodelta 2014. Kaakkois-Aasian kisoissa hän on saavuttanut kaksi hopeaa vuonna 2013 pariairokaksikosta ja kevyestä nelikosta.
Phạm Thị Thảo

Phạm Thị Thảo (25. kesäkuuta 1989) on vietnamilainen kilpasoutaja. Hài on kilpaillut kertaalleen olympialaisissa, kun hän osallistui parinsa Phạm Thị Hàin kanssa Lontoon olympialaisissa 2012 kevyeen pariairokaksikkoon. He hävisivät alkueränsä ja olivat viidensiä keräilyerässään. C-finaalissa he olivat neljänsiä ja lopputilastoissa he sijoittuivat sijalle 16. Thảo on kilpaillut myös MM-kilpailuissa pääsemättä koskaan A-finaaliin. Thảo on voittanut kertaalleen kultaa Aasian kisoissa. Tämä tapahtui vuonna 2018, kun hän voitti kevyen pariairokaksikon. Hänellä on Aasian kisoista myös kaksi hopeaa ja yksi pronssi. Hopeat ovat vuosilta 2010 pariairokaksikosta ja 2014 kevyestä pariairokaksikosta. Pronssi on vuodelta 2014 nelikkokilpailusta. Thảo on kaksinkertainen Kaakkois-Aasian kisojen mestari, kun hän voitti Singaporessa 2015 kevyen pariairokaksikkokilpailun sekä 500 että 1000 metrillä. Hänellä on myös Kaakkois-Aasian kisoista kaksi hopeaa vuodelta 2013 pariairokaksikosta ja kevyestä nelikosta.
Luettelo Pohjoismaiden diplomaattisista edustustoista

Tämä on luettelo Pohjoismaiden diplomaattisista edustoista. Pohjoismaihin kuuluvat Islanti, Norja, Ruotsi, Suomi ja Tanska. Luettelossa on suurlähetystöt ja pääkonsulaatit, mutta ei kunniakonsulaatteja. 
Pohjoismaat tekevät tiivistä yhteistyötä, ja Helsingin sopimus säätelee Pohjoismaiden neuvoston ja Pohjoismaiden ministerineuvoston virallista yhteistyötä. Sopimus sisältää suuntaviivat konsuliyhteistyölle Pohjoismaiden ulkoministeriöiden ja maiden ulkomaanedustustojen välillä. Helsingin sopimuksen mukaan pohjoismaisten edustajien tulisi voida auttaa muiden Pohjoismaiden kansalaisia, jos maalla ei ole edustusta kyseisessä maassa. 
Joissain paikoissa kaikilla Pohjoismailla tai joillakin Pohjoismailla on yhteisiä edustustoja. Esimerkkejä ovat Berliinin pohjoismaiset suurlähetystöt (kaikki Pohjoismaat), Pohjoismainen talo Yangonissa (Norja, Ruotsi, Suomi ja Tanska) ja Pohjoismaiden suurlähetystö Dhakassa (Norja, Ruotsi ja Tanska).
My Chemical Romancen diskografia

My Chemical Romance (tunnetaan lyhennettynä My Chem ja MCR) on vuonna 2001 perustettu newjerseyläinen, punkvaikutteinen rockyhtye. Yhtyeen viimeisin kokoonpano koostuu viidestä jäsenestä: Gerard Way (laulu ja lauluntekijä), Mikey Way (basso), Ray Toro (soolokitara), Frank Iero (rytmikitara) ja Jarrod Alexander (rummut).
Matheus Fernandes

Matheus Fernandes Siqueira (s. 30. kesäkuuta 1998 Itaboraí, Brasilia) on brasilialainen jalkapalloilija, joka edustaa espanjalaista FC Barcelonaa. Hän on pelipaikaltaan puolustava keskikenttäpelaaja. 
Ura.
Fernandes teki debyyttinsä Palmeirasin edustusjoukkueessa 28. tammikuuta 2017.
31. tammikuuta 2020 espanjalainen FC Barcelona tiedotti hankkineensa Fernandesin Palmeirasista 7 miljoonalla eurolla. Hän liittyy joukkueeseen 1. heinäkuuta 2020.
Ivan Beljajev

Ivan Stepanovitš Beljajev (, 21. marraskuuta 1907 nykyisen Tolmatšin kunnan Vorobjovon kylä – 22. maaliskuuta 1967 Sortavala) oli karjalaissyntyinen neuvostoliittolainen opettaja ja poliitikko.
Ivan Beljajev syntyi tverinkarjalaiseen talonpoikaisperheeseen. Hän valmistui Tverin pedagogisesta instituutista vuonna 1930, minkä jälkeen hänet lähetettiin työhön Neuvosto-Karjalaan. Beljajev suoritti kasvatustieteiden kandidaatin tutkinnon vuonna 1949.
Beljajev työskenteli vuoteen 1944 saakka venäjän kielen ja kirjallisuuden opettajana, Karjalan autonomisen tasavallan valistusasiain kansankomissariaatin tarkastajana, Petroskoin opettajaopiston rehtorina sekä Karjalais-suomalaisen neuvostotasavallan kouluhallinnon päällikkönä ja valistusasiain varakansankomissaarina. Vuosina 1944–1951 hän toimi tasavallan opetusministerinä ja vuodesta 1951 ministerineuvoston varapuheenjohtajana ja ulkoministerinä. Vuosina 1956–1967 Beljajev oli Karjalan ASNT:n ministerineuvoston puheenjohtaja. Hän oli NKP:n Karjalan aluekomitean jäsen ja Neuvostoliiton korkeimman neuvoston kansanedustaja.
Beljajevin erityisalana oli venäjän kielen opetus vieraana kielenä. Hänen johdollaan on laadittu useita suomalaisille ja karjalaisille tarkoitettuja venäjän oppikirjoja.
Pablo Ounaskari

Pablo Ounaskari on suomalainen näyttelijä. Hän on näytellyt muun muassa Suomen Kansallisteatterissa näytelmissä "Frankenstein" ja "Tarina Rakkaudesta ja Pimeydestä" sekä Helsingin Kaupunginteatterissa näytelmissä "Tarzan" ja "Myrskyluodon Maija". Hän on näytellyt myös "Salatuissa elämissä" Ressu Mattilan roolissa sekä muissa suomalaisissa televisiosarjoissa, kuten "Roba" ja "Aikuiset".
Ounaskari valittiin opiskelemaan näyttelijäntaidetta Taideyliopiston Teatterikorkeakouluun kesäkuussa 2022.
Ounaskari puhuu äidinkielenään suomea ja espanjaa.
Israelin miehityksen vastustus Yhdysvalloissa

Israelin miehitystä Palestiinassa vastustavat ja sitä vastaan kampanjoivat Yhdysvalloissa useat järjestöt. Monet niistä kuuluvat palestiinalaisten oikeuksia ajavaan koalitioon "US Campaign for Palestinian Rights". Järjestöihin kuuluu ihmisoikeus- ja rauhanjärjestöjä, sotaa vastustavia organisaatiotia, sekä arabiryhmiä. Ryhmien toimintatapoja ovat koulutus, mielenosoitukset, kansalaistottelemattomuus ja lobbaus. 
Historia.
Miehitystä vastustava poliittinen aktivismi alkoi kuuden päivän sodan jälkeen Israelin miehitettyä Länsirannan sitä halliinnelta Jordanialta, Gazan kaistan sitä hallinneelta Egyptiltä ja Golanin kukkulat niitä hallinneelta Syyrialta.